Document ID: /roh_data/filtered/fineweb-2-filterrobots_roh.jsonl.gz/6541

Forsa avais er Vus legì ils davos dis sin Facebook il suandant messagi che in da Voss amis da Facebook ha fatg in post ordlonder.
Tuna bun ed endretg – mias datas, sco fotografias, videos u texts na dastgan betg pli vegnir duvrads da Facebook.
Ma tge è quai propi:
- art. 111, 112, 113 dal Cudesch penal
- UCC 1-308
- Statut da Roma
Tuna iester, u na?
Il protectur da datas Grischun, Thomas Casanova sa dapli:
Sut il stritg pon ins pia dir: Tut quai che stat scrit en quai messadi è ina paraula ed i porta insumma nagut da far in post cun quai messadi. Quai n’interessescha insumma betg Facebook. Cun s’annunziar tar la rait sociala han ins ditg «GEA» a tut las cundiziuns. La suletta varianta ch’ins ha è da gnanc s’annunziar tar Facebook u puspè sortir.
Dentant i n’è betg uschia, che Facebook dastga simplamain far tut:
Pia la proxima giada che uschia ina brev da chadaina cursescha sin Facebook, simplamain ignorar. Parter ni è far in post cun la brev da chadaina na porta numnadamain nagut. Tenor il protectur da datas Thomas Casanova porti dapli da studegiar, sch'ins vul propi surdar a Facebook tut ils dretgs vid il material ch'ins metta sin il portal da social media.
Dal reminent: il cuntegn dal post cun la brev da chadaina tutga era a Facebook. ;)
E la sfera privata?
Thomas Casanova cusseglia: Far adatg, tge ch'ins metta online!
Tgi po vesair quai ch’jau met online? Èsi propi necessari che tuts pon guardar mes profil? E cunzunt cura ch’i va per far in post èsi da sa dumandar: Vul jau propi che quai è online ni è quai forsa tuttina memia privat?